पाएं अपने शहर की ताज़ा ख़बरें और फ्री ई-पेपरडाउनलोड करें
जिले में सोमवार को दो और कोरोना संक्रमितों की मौत हो गई। मुकंदपुर ब्लॉक से संबंधित 47 वर्षीय महिला और नवांशहर अर्बन से संबंधित 56 वर्षीय बुजुर्ग की नवांशहर के निजी अस्पताल में मौत हो गई। इन दो मौतों के साथ कोरोना काल में जिले में हुई मौतों की संख्या 245 हो गई है। इसके अलावा सोमवार को कोरोना के 64 नए मामले रिपोर्ट हुए हैं। जिले में कुल मामलों की संख्या 8954 तक पहुंच गई है।
इसके अलावा सोमवार को 63 मरीज ठीक भी हुए हैं और ठीक हुए लोगों का आंकड़ा 8163 पर पहुंच गया है। जिले में एक्टिव मामले 580 हैं। कोरोना काल के दौरान हुई मौतों की बात करें तो अब तक जिले में कोरोना संक्रमित 245 लोगों की मौत हो चुकी है। कुल सैंपलिंग एक लाख 94 हजार के पार पहुंच चुकी है। सोमवार को भी 1981 सैंपल लिए गए। सिविल सर्जन डॉ. जीएस कपूर ने लोगों से अपील की कि मास्क पहन कर रखें, सोशल डिस्टेंसिंग का पालन करें तथा बार-बार कम से कम 20 सेकंड तक हाथ धोते रहें।
ब्लॉकवाइज मिले केस का आंकड़ा
जिले में सोमवार को रिपोर्ट हुए 64 मामलों में से सबसे अधिक 13-13 मामले बलाचौर व बंगा ब्लॉकों से मिले हैं। इसके अलावा नवांशहर में 11, मुज्जफरपुर ब्लॉक में 9, सुज्जों, सड़ोया व राहों में 5-5 तथा मुकंदपुर में 3 मामले रिपोर्ट हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn